Serrgêra 15. ya ronîyayîşê Partîya Yewîya Demokratîke (PYD) taxa Şêxmeqsûdî ya Helebî de bi coşe ameye fîraz kerdene.
Temsîlkarê partîyê sîyasî, dezgehê sivîlî û endamê dezgehê leşkerî tewrê fîrazkerdişî bîyî.
Fîrazkerdiş de Hemserekê Rêxistina PYDyî yê Helebî Îsa Mustafa, Endamê TEV-DEMî Şêrvan Mihemed û Endama Kongreya Starî Hêvîn Suleymane qiseykêrdîşêk kerdî.
Qiseykerdoxan ronîyayîşê PYDyî fîraz kerde, eleqe ant têkoşînê ci ser û wina va: “Semedê Sûrîyeyêka rengine ganî sere de Efrîn û cayê ke binê îşxalî de yê, bêrî xelisnayene. No zî bi yewbîyayîşî û pîya xoverdayîşî beno.”
Qiseykerdişan ra dima fîrazkerdiş bi govende dewam kerd.
